Framlög til rannsókna skorta gagnsæi
Skortur er á gagnsæi og yfirsýn um rannsóknarframlög ríkisins til háskóla og nýtingu þess fjár, segir Ríkisendurskoðun í eftirfylgniskýrslu sinni um rannsóknarframlög til háskóla.
Árin 2012 og 2015 benti Ríkisendurskoðun á að bæta þurfti utanumhald um framlög til rannsókna, en Ríkisendurskoðun ítrekar ekki þessar ábendingar sínar að þessu sinni þar sem mennta- og menningarmálaráðuneytið hefur boðað umbætur sem innleiddar verða árin 2020-22. Þetta kemur fram á vef Ríkisendurskoðunar.
"Að mati Ríkisendurskoðunar skortir gagnsæi og yfirsýn um rannsóknarframlög ríkisins til háskóla og nýtingu þess fjár. Upplýsingar um þessi framlög eru ekki skilgreind með skýrum hætti í fjármálaáætlun ríkisstjórnarinnar, fjárlögum eða frumvarpi til fjárlaga," segir í skýrslu stofnunarinnar.
Samkvæmt fjárlagafrumvarpi 2018 er ráðstafað 29,7 milljörðum króna til háskóla, af þeirri fjárhæð rennur 19,8 milljarðar til Háskóla Íslands og bendir Ríkisendurskoðun á að þessi fjárhæð sé ekki sundurliðuð. Þá er sagt frá því að 2,9 milljarðar séu áætlaðir til rannsóknarstarfsemi á háskólastigi, en af þessari upphæð fara framlög til þriggja stofnana sem tengjast Háskóla Íslands.
Telur Ríkisendurskoðun að "ekki verður séð að málaflokkurinn rannsóknarstarfsemi á háskólastigi veiti heildstætt yfirlit um fjárframlög ríkisins til slíkrar starfsemi. Hluti þess fjár sem er varið til rannsókna á háskólastigi er veitt til háskóla af fjárheimild málaflokksins háskólar."
Þrátt fyrir að ný lög um opinber fjármál hafi tekið gildi er sagt að gagnsæi og yfirsýn hafi ekki aukist, ef litið er til framlaga til rannsókna á háskólastigi.
Skortur er á gagnsæi og yfirsýn um rannsóknarframlög ríkisins til háskóla og nýtingu þess fjár, segir Ríkisendurskoðun í eftirfylgniskýrslu sinni um rannsóknarframlög til háskóla.
Árin 2012 og 2015 benti Ríkisendurskoðun á að bæta þurfti utanumhald um framlög til rannsókna, en Ríkisendurskoðun ítrekar ekki þessar ábendingar sínar að þessu sinni þar sem mennta- og menningarmálaráðuneytið hefur boðað umbætur sem innleiddar verða árin 2020-22.
Samkvæmt fjárlagafrumvarpi 2018 er ráðstafað 29,7 milljörðum króna til háskóla, af þeirri fjárhæð rennur 19,8 milljarðar til Háskóla Íslands.
Þrátt fyrir að ný lög um opinber fjármál hafi tekið gildi er sagt að gagnsæi og yfirsýn hafi ekki aukist, ef litið er til framlaga til rannsókna á háskólastigi.